CELEX: 32020D1115
Language: lt
Date: 1595548800000
Title: Tarybos sprendimas (ES) 2020/1115 2020 m. liepos 24 d. dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos bendrijos ir Danijos Vyriausybės bei Farerų Salų vietos valdžios susitarimu, dėl Susitarimo 1 ir 4 protokolų pakeitimų priėmimo

29.7.2020   
               
               
                  LT
               
               
                  Europos Sąjungos oficialusis leidinys
               
               
                  L 244/16
               
            
         TARYBOS SPRENDIMAS (ES) 2020/1115
         2020 m. liepos 24 d.
         dėl pozicijos, kurios Europos Sąjungos vardu turi būti laikomasi Jungtiniame komitete, įsteigtame Europos bendrijos ir Danijos Vyriausybės bei Farerų Salų vietos valdžios susitarimu, dėl Susitarimo 1 ir 4 protokolų pakeitimų priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos bendrijos ir Danijos Vyriausybės bei Farerų Salų vietos valdžios susitarimas (toliau – Susitarimas) Europos bendrijos buvo sudarytas Tarybos sprendimu 97/126/EB (1) ir įsigaliojo 1997 m. sausio 1 d.;
                  
               
                     (2)
                  
                  
                     pagal Susitarimo 34 straipsnį Jungtinis komitetas, įsteigtas pagal Susitarimo 31 straipsnį, (toliau – Jungtinis komitetas) gali iš dalies keisti Susitarimo protokolų nuostatas;
                  
               
                     (3)
                  
                  
                     po derybų Sąjunga ir Farerų Salų vietos valdžia susitarė iš dalies pakeisti tam tikras Susitarimo protokolų, t. y. 1 protokolo dėl tarifų režimo ir susitarimų, taikytinų tam tikriems žuvų ir žuvininkystės produktams, kurie išleidžiami į laisvą apyvartą Bendrijoje arba importuojami į Farerų salas, ir 4 protokolo dėl konkrečių nuostatų, taikytinų tam tikrų, neišvardytų 1 protokole, žemės ūkio produktų importui, nuostatas. Tais pakeitimais abejoms Šalims siekiama išplėsti patekimo į pasirinktų produktų rinką apimtį;
                  
               
                     (4)
                  
                  
                     Jungtinis komitetas turi priimti sprendimą dėl 1 ir 4 protokolų pakeitimų;
                  
               
                     (5)
                  
                  
                     tikslinga nustatyti poziciją, kurios Sąjungos vardu turi būti laikomasi Jungtiniame komitete, dėl 1 ir 4 protokolų pakeitimų priėmimo, nes sprendimas, kuriuo iš dalies keičiami tie protokolai, bus privalomas Sąjungai,
                  
               PRIĖMĖ ŠĮ SPRENDIMĄ:
         
            Vienintelis straipsnis
            Pozicija, kurios Sąjungos vardu turi būti laikomasi Jungtiniame komitete, dėl Europos bendrijos ir Danijos Vyriausybės bei Farerų Salų vietos valdžios susitarimo 1 ir 4 protokolų pakeitimų grindžiama Jungtinio komiteto sprendimo projektu (2).
         
         
            Priimta Briuselyje 2020 m. liepos 24 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  1996 m. gruodžio 6 d. Tarybos sprendimas 97/126/EB dėl susitarimo tarp, pirma, Europos bendrijos ir, antra, Danijos Vyriausybės bei Farerų salų vietinės Vyriausybės sudarymo (OL L 53, 1997 2 22, p. 1).
         
            (2)  Žr. dokumentą ST 9385/20 (http://register.consilium.europa.eu).